**Pielikums Nr.4 uzaicinājumam iesniegt piedāvājumus (id.nr. TCL 2022/1/DIS)**

**LĪGUMS *(Projekts)***

*Par elektroenerģijas piegādi SIA “Tenisa centrs “Lielupe”” DIS ietvaros*

 PIRCĒJA Nr. \_\_\_\_\_\_\_\_\_\_\_\_\_\_\_\_\_\_\_\_

 PIEGĀDĀTĀJA Nr.\_\_\_\_\_\_\_\_\_\_\_\_\_\_\_\_\_\_\_\_

*Līguma parakstīšanas datums un vieta ir pēdējā pievienotā droša elektroniskā paraksta un tā laika zīmoga pievienošanas datums un vieta*

**SIA “Tenisa centrs “Lielupe””,** reģ.nr.40003030774, kuru, pamatojoties uz statūtiem, pārstāv valdes loceklis Daniēls Nātriņš (turpmāk – PIRCĒJS), no vienas puses un

**“\_\_\_\_\_\_\_\_\_\_\_”**, reģ. nr. \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_ (turpmāk – PIEGĀDĀTĀJS), no otras puses, abi kopā un katrs atsevišķi turpmāk šā līguma tekstā saukti par “Puses”,

pamatojoties uz iepirkuma “Dinamiskās iepirkumu sistēmas izveide centralizētas elektroenerģijas iegādes nodrošināšanai” Nr. VNĪ 2020/4/4-1/SK-1 ietvaros PIRCĒJA 2022. gada \_\_.\_\_\_\_\_\_\_\_\_\_\_ Elektroniskajā iepirkumu sistēmā (<https://www.eis.gov.lv> ) veikto pasūtījumu Nr. TCL 2022/1/DIS, noslēdz šādu līgumu (turpmāk-Līgums):

**1. LĪGUMA PRIEKŠMETS**

1.1. Līguma priekšmets ir elektroenerģijas piegāde saskaņā ar Līguma noteikumiem. PIEGĀDĀTĀJS pārdod, bet PIRCĒJS pērk un apmaksā elektroenerģiju, kas ietver rēķinu izrakstīšanu, maksājumu iekasēšanu un apstrādi, un citas darbības, kas saistītas ar elektroenerģijas tirdzniecību. Elektroenerģijas tirdzniecība neietver elektroenerģijas pārvadi un sadali.

1.2. Elektroenerģiju patērējošie objekts ir SIA “Tenisa centrs “Lielupe” O.Kalpaka prospekts 16, Jūrmala, LV-2010, Latvija.

**2. L**Ī**GUMA TERMIŅŠ UN TĀ** **IZPILDES KĀRT**Ī**BA**

2.1. LĪGUMS stājas spēkā ar 2022.gada 1.jūliju un ir spēkā 12 mēnešus no spēkā stāšanās dienas.

2.2. Lai LĪGUMS būtu spēkā, ir nepieciešams spēkā esošs sistēmas pakalpojumu līgums starp PIRCĒJU un elektroenerģijas Sistēmas operatoru, kura tīklam ir pieslēgtas PIRCĒJA elektroietaises.

**3. ELEKTROENERĢIJAS CENA UN NORĒĶINU KĀRTĪBA**

3.1. Cena, par kādu PIEGĀDĀTĀJS pārdod un PIRCĒJS pērk elektroenerģiju, noteikta Līguma pielikumā Nr.1 – ”Finanšu piedāvājums”. Finanšu piedāvājumā norādītajā cenā ietvertas visas ar iepirkuma priekšmetu saistītās izmaksas, atlaides un piemaksas, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā Līguma izpildes laikā.

3.2. Norēķini par elektroenerģiju notiek reizi mēnesī par PIRCĒJA faktiski patērēto elektroenerģijas apjomu atbilstoši komercuzskaites mēraparātu rādījumiem. Komercuzskaites mēraparātu rādījumu nodošanas kārtība un ar to saistītie jautājumi tiek noteikti sistēmas pakalpojumu līgumā. Pēc sistēmas pakalpojumu līguma noslēgšanas PIRCĒJS informē PIEGĀDĀTĀJU par līgumā noteikto mēraparātu rādījumu nodošanas kārtību.

3.3. PIEGĀDĀTĀJS izraksta un nosūta PIRCĒJAM rēķinu par iepriekšējā mēnesī patērēto elektroenerģiju līdz kārtējā mēneša 15 (piecpadsmitajam) datumam pēc komercuzskaites mēraparāta rādījumu saņemšanas.

3.4. PIRCĒJS samaksā rēķinu 15 (piecpadsmit) dienu laikā pēc tā saņemšanas.

3.5. Rēķina saņemšanas veids ir pa e-pastu uz PIRCĒJA e-pastu: info@tenisslielupe.lv. Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

3.6. PIRCĒJS deleģē PIEGĀDĀTĀJU PIRCĒJA vārdā norēķināties ar sistēmas operatoru par sistēmas pakalpojumiem.

3.7. PIRCĒJAM nosūtāmajā rēķinā PIEGĀDĀTĀJAM jāietver maksa sistēmas operatoram par sistēmas pakalpojumiem.

3.8. PIRCĒJAM nepieciešamais elektroenerģijas apjoms ir noteikts Tehniskajā specifikācijā un ir uzskatāms par prognozējamu apjomu visā Līguma darbības laikā. PIRCĒJS ir tiesīgs iepirkt tādu elektroenerģijas apjomu (daudzumu), kāds nepieciešams tā darbības nodrošināšanai un samazināt vai palielināt Tehniskajā specifikācijā norādīto apjomu. PIEGĀDĀTĀJAM nav tiesību pieprasīt, lai PIRCĒJS Līguma darbības laikā nopirktu un apmaksātu elektroenerģiju Tehniskajā specifikācijā minētajā piegādes apjomā (daudzumā), t.sk. nemaksājot līgumsodu, neatlīdzinot zaudējumus un nepiemērojot paaugstinātus tarifus.

**4. PUŠU SAVSTARPĒJĀS SAIST**Ī**BAS UN ATBILD**Ī**BA**

4.1. Puses apņemas ievērot Elektroenerģijas tirgus likuma, Enerģētikas likuma, Ministru kabineta 2014.gada 21.janvāra noteikumus Nr. 50 "Elektroenerģijas tirdzniecības un lietošanas noteikumi" un citu Latvijas Republikas normatīvo aktu prasības.

4.2. PIRCĒJA pienākumi un tiesības:

4.2.1. nekavējoties informēt PIEGĀDĀTĀJU, ja līdz kārtējā mēneša 15.datumam nav saņemts rēķins par iepriekšējā mēnesī patērēto elektroenerģiju;

4.2.2. noslēgt līgumu ar elektroenerģijas Sistēmas operatoru par sistēmas pakalpojumiem visām PIRCĒJA elektroietaisēm.

4.2.3. pilnā apjomā apmaksāt PIEGĀDĀTĀJA izrakstītos rēķinus 15 (piecpadsmit) dienu laikā pēc tā saņemšanas. Rēķins uzskatāms par saņemtu nākamajā darba dienā pēc tā nosūtīšanas uz 3.5.punktā norādīto e-pasta adresi. Rēķina apmaksas datums ir pilnas rēķinā norādītās maksājuma summas ieskaitīšanas diena PIEGĀDĀTĀJA bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena. Ja PIRCĒJAM ir parāds par saņemto elektroenerģiju, tā kārtējā maksājuma summu ieskaita kā parāda (arī līgumsoda par kavēto maksājumu) atmaksu;

4.2.4. 10 (desmit) dienu laikā rakstveidā informēt PIEGĀDĀTĀJU par PIRCĒJA juridiskā statusa, nosaukuma, adreses u.c. rekvizītu maiņu, kā arī piederošo objektu, kuriem tiek piegādāta elektroenerģija, īpašuma vai lietošanas tiesību izmaiņām. Šāds rakstisks paziņojums pēc PIEGĀDĀTĀJA akcepta kļūst par Līguma neatņemamu sastāvdaļu.

4.2.5. saņemt balansēšanas pakalpojumu normatīvajos aktos noteiktajā kārtībā;

4.2.6. saņemt no PIEGĀDĀTĀJA normatīvajos aktos noteikto informāciju, kas saistīta ar elektroenerģijas pārdošanu PIRCĒJAM.

4.3. PIEGĀDĀTĀJA pienākumi un tiesības:

 4.3.1. PIEGĀDĀTĀJAM ir tiesības saņemt no sistēmas operatora informāciju par līgumā starp PIRCĒJU un sistēmas operatoru noteiktajām cenām par sistēmas pakalpojumiem;

4.3.2. Ja PIEGĀDĀTĀJS līdz kārtējā mēneša 15 (piecpadsmitajam) datumam nav saņēmis komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.

4.4. Vainīgā Puse ir atbildīga otrai Pusei par tiešajiem zaudējumiem, kas vainīgās Puses vainas dēļ Līguma neizpildes vai nepienācīgas izpildes gadījumā radušies otrai Pusei.

4.5. Ja Pusēm rodas domstarpības par zaudējumu rašanās cēloni un apjomu, Puses vienojas par neatkarīga eksperta pieaicināšanu, kura pakalpojumus sedz vainīgā Puse.

4.6. Ja PIEGĀDĀTĀJS līdz kārtējā mēneša 15. datumam nav saņēmis paziņojumu no PIRCĒJA par rēķina nesaņemšanu, tiek uzskatīts, ka PIRCĒJS savlaicīgi saņēmis rēķinu un viņam nav pretenziju pret rēķinā norādītajiem datiem.

4.7. Par 3.4. punktā noteiktā maksājuma termiņa pārsniegšanu PIRCĒJS maksā PIEGĀDĀTĀJAM līgumsodu 0.1% (vienas desmitdaļas procenta) apmērā no laikā nesamaksātās summas par katru nokavēto kalendāro dienu. Līgumsods nedrīkst pārsniegt 10% no pamatparāda summas.

4.8. PIEGĀDĀTĀJS kompensē PIRCĒJAM zaudējumus, kuri radušies PIRCĒJA vainas dēļ, nepiegādājot vai piegādājot normatīvajiem aktiem neatbilstošu elektroenerģiju.

4.9. Puses apņemas neizpaust un neizplatīt trešajām personām bez otras Puses piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadūijumus, kad informācijas izpaušanu pieprasa piemērojamie normatīvie akti.

4.10. Puses vienojas, ka maksa par sistēmas pakalpojumiem un palīgpakalpojumiem, kā arī par obligātā iepirkuma komponentēm tiek iekļauta PIRCĒJA elektroenerģijas rēķinā un samaksu šiem pakalpojumiem PIRCĒJS veic PIEGĀDĀTĀJAM vienlaicīgi ar apmaksu par elektroenerģiju, pamatojoties uz PIEGĀDĀTĀJA Līgumā noteiktajā kārtībā izrakstītajiem rēķiniem.

4.11. PIEGĀDĀTĀJA izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju).

**5. DOMSTARP**Ī**BAS UN STR**Ī**DI**

5.1. Visas pretenzijas un strīdus, kas var rasties Līguma izpildes laikā, Puses risinās savstarpēju pārrunu ceļā. Strīdi, par kuriem nav panākta vienošanās pārrunu ceļā, tiks izskatīti Latvijas Republikas normatīvajos aktos noteiktajā kārtībā.

5.2. Neatbilstību gadījumā starp iepirkuma nolikumu un PIEGĀDĀTĀJA piedāvājumu par primārajām tiek uzskatīts iepirkuma nolikums.

**6. NEPĀRVARAMA VARA**

6.1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies tādu apstākļu dēļ, kurus Puses nevar paredzēt Līguma slēgšanas brīdī, kā arī pārvarēt vai novērst, t.sk. dabas stihijas, ugunsgrēka, epidēmijas, militārās akcijas vai blokādes dēļ (tālāk tekstā – nepārvaramas varas apstākļi).

6.2. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties par to paziņo otrai pusei. Pretējā gadījumā pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.

6.3. Nepārvaramas varas apstākļu gadījumā Līgumā noteikto saistību izpildes termiņš, Pusēm vienojoties, var tikt pagarināts par laiku, kas vienāds ar nepārvaramas varas apstākļu darbības laiku.

6.4. Ja nepārvaramas varas apstākļi turpinās ilgāk nekā 2 (divus) mēnešus, katrai Pusei ir tiesības vienpusēji atkāpties no Līguma, rakstiski par to paziņojot otrai pusei. Šādā gadījumā Puses līdz Līguma izbeigšanai veic savstarpējos norēķinus.

6.5. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas institūcijas izdotu dokumentu.

**7. L**Ī**GUMA IZBEIGŠANA**

7.1. PIRCĒJS ir tiesīgs vienpusēji atkāpties no Līguma:

7.1.1. ja PIEGĀDĀTĀJS atkārtoti bez objektīva pamatojuma pārtrauc elektroenerģijas piegādi vai piegādā normatīvajiem aktiem neatbilstošu elektroenerģiju, par to rakstiski informējot PIEGĀDĀTĀJU un norādot pamatojumu;

7.1.2. ja Līgumu nav iespējams izpildīt tādēļ, ka Līguma izpildes laikā PIEGĀDĀTĀJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

7.1.3. pamatojoties uz citiem objektīviem iemesliem, vismaz 30 dienas iepriekš par atkāpšanos informējot PIEGĀDĀTĀJU un norādot atkāpšanās iemeslu.

7.2. PIEGĀDĀTĀJS ir tiesīgs vienpusēji atkāpties no Līguma, par to rakstiski paziņojot PIRCĒJAM, ja:

7.2.1. PIRCĒJAM nav spēkā vai spēku zaudējis līguma 2.2.punktā minētais sistēmas pakalpojumu līgums;

7.2.2. ja PIRCĒJS nav apmaksājis vairāk kā vienu no PIEGĀDĀTĀJA izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad PIEGĀDĀTĀJS par to ir rakstiski brīdinājis PIRCĒJU.

7.3. Izbeidzot Līgumu 7.1. vai 7.2. punktā noteiktajā gadījumā, PIRCĒJS samaksā PIEGĀDĀTĀJA iesniegtos rēķinus par patērēto elektroenerģiju līdz Līguma izbeigšanās brīdim.

**8. VISP**Ā**R**Ē**JIE NOTEIKUMI**

8.1. Līgums var tikt papildināts ar pielikumiem pēc Pušu rakstiskas savstarpējas vienošanās. Jebkurš Līguma pielikums ir tā neatņemama sastāvdaļa. Visi papildinājumi un grozījumi Līguma tekstā izdarāmi rakstiski un ir spēkā tikai pēc to abpusējas parakstīšanas. Grozījumi Līgumā izdarāmi atbilstoši Publisko iepirkumu likuma 61.pantam.

8.2. Neviena no Pusēm nav tiesīga bez otras Puses rakstiskas piekrišanas nodot kādu no šajā līgumā paredzētajām saistībām vai tās izpildi trešajām personām, izņemot gadījumus, kad Puses saistības pārņem tās likumīgais tiesību pārņēmējs.

8.3. LĪGUMS uzrakstīts uz sešām lapām, t.sk.:

8.4.1. Pielikums nr.1 uz vienas lapas.

|  |  |
| --- | --- |
| **PIEGĀDĀTĀJS:** | **PIRCĒJS:** |
| **“ ”**  | **SIA “Tenisa centrs “Lielupe””** |
|  | Reģ. Nr. 40003030774 O.Kalpaka prospekts 16, Jūrmala, LV-2010, Latvija Banka: AS Swedbank Kods: HABALV22 Konts: LV86HABA0001407038772Valdes loceklis: |
| \_\_\_\_\_\_\_**\_\_\_\_\_\_\_\_\_\_\_\_\_\_\_\_\_**  | **\_\_\_\_\_\_\_\_\_\_\_\_\_\_\_\_\_\_\_\_\_\_\_ D.Nātriņš** |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Līguma pielikums Nr.1

**FINANŠU PIEDĀVĀJUMS**

|  |  |  |  |
| --- | --- | --- | --- |
| **Produkts** | **Piedāvātā cena - tarifs (EUR/ kWh) Norāda ar precizitāti – pieci cipari aiz komata** | **Prognozētais elektroenerģijas patēriņš (kWh līguma darbības laikā)\*** | **Piedāvātā cena prognozētajam elektroenerģijas patēriņa apjomam (EUR bez PVN)\*\*****Norāda ar precizitāti – divi cipari aiz komata** |
| *A* | *B* | *C* |  *B x C* |
| **Elektroenerģijas cena vienā laika zonā**  |  | 300 000 |  |

 *\** ***Prognozētais elektroenerģijas patēriņš*** *pa laika zonām. Patēriņa apjoms līguma darbības laikā var mainīties*

 *\*\*****Piedāvātā cena –*** *aprēķina, reizinot piedāvāto cenu (tarifu) ar prognozēto patēriņa apjomu.*

1. Piedāvātajā cenā **ietver** balansēšanas pakalpojuma izmaksas un elektroenerģijas nodokli, kā arī cenā ir ietvertas ar tirdzniecību saistītās izmaksas.
2. Piedāvātajā cenā **neietver** obligātā iepirkuma komponentes un sistēmas pakalpojumu tarifus, ko Pircējs apmaksā saskaņā ar sistēmas operatoru noslēgtā sistēmas pakalpojumu līguma noteikumiem.